rejauldu/bengali-wikipedia huggingface dataset:
{{subst:#ifeq:|1|==:-এর উল্লেখযোগ্যতা==}} 48px|left : নিবন্ধটি উইকিপিডিয়া থেকে দ্রুত অপসারণ করা হয়েছে। কারণ নিবন্ধটি একজন বাস্তব ব্যক্তি সম্পর্কিত ও এটি কেন অথবা কীভাবে উইকিপিডিয়ায় থাকার জন্য উল্লেখযোগ্য তা এতে নির্দেশ করা হয়নি। দ্রুত অপসারণের বিচারধারা অনুযায়ী যেসব নিবন্ধ তার বিষয়বস্তুর উল্লেখযোগ্যতা নির্দেশ করতে ব্যর্থ হয়, সেগুলো যেকোন সময় অপসারণ করা হতে পারে। যাচাইযোগ্য উৎস থেকে উৎস নির্দেশ করে আপনি যদি নিবন্ধটির উল্লেখযোগ্যতা নির্দেশ করতে পারেন, তাহলে আপনাকে এটি পুনরায় তৈরি করতে স্বাগত জানানো হচ্ছে।  দয়া করে উইকিপিডিয়ায় উল্লেখযোগ্য হিসেবে গৃহীত হওয়ার নীতিমালা দেখুন এবং এই নির্দিষ্ট ধরনের নিবন্ধের জন্য আপনি আমাদের জীবনী সংক্রান্ত বিচারধারা দেখতে পারেন।
জাত্রা () হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল টেম্পো।   ইতিহাস ও পরিচিতি  ১৯৯৪ সালে জাত্রা প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে জাত্রা।   তথ্যসূত্র    বহিঃসংযোগ      বিষয়শ্রেণী:১৯৯৪-এর ইন্দোনেশীয় স্থাপনা বিষয়শ্রেণী:এশীয় সংবাদমূলক ম্যাগাজিন বিষয়শ্রেণী:ইন্দোনেশীয় ম্যাগাজিন বিষয়শ্রেণী:ইন্দোনেশীয় ভাষার ম্যগাজিন বিষয়শ্রেণী:১৯৯৪-এ প্রতিষ্ঠিত ম্যাগাজিন বিষয়শ্রেণী:রাজনৈতিক ম্যাগাজিন বিষয়শ্রেণী:জাকার্তার গণমাধ্যম বিষয়শ্রেণী:সাপ্তাহিক ম্যাগাজিন বিষয়শ্রেণী:সাপ্তাহিক সংবাদ ম্যাগাজিন
আওশাফুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন খুলনা-১১ আসনের সংসদ সদস্য ছিলেন।   রাজনৈতিক জীবন  আওশাফুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন খুলনা-১১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
বাঁকা () ভারতের বিহার রাজ্যের বাঁকা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৯ মিটার (২৫৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বানকা শহরের জনসংখ্যা হল ৩৫,৪১৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে বাঁকার সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র    বহিঃসংযোগ   History of Banka  Banka News    Banka Information Portal  বিষয়শ্রেণী:বিহারের শহর
রুবি রেমাতি (; জন্ম: ১৪ আগস্ট ২০০২) হলেন একজন মার্কিন সমলয় সাঁতারু, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  রেমাতি মার্কিন যুক্তরাষ্ট্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন রুবি রেমাতি ২০০২ সালের ১৪ই আগস্ট তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রেমাতি মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি আনিতা আলভারেস, হাইমে চারকোভস্কি, মেগুমি ফিল্ড, কিয়ানা হান্টার, অড্রি কুওন, জ্যাকলিন লু এবং দানিয়েলা রামিরেসের সাথে মার্কিন যুক্তরাষ্ট্রের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৮২.৭৫৬৭, ফ্রি রুটিনে ৩৬০.২৬৮৮ এবং অ্যাক্রোব্যাটিক রুটিনে ২৭১.৩১৬৬ পয়েন্ট অর্জন করেছিলেন, যার ফলে সর্বমোট ৯১৪.৩৪২১ পয়েন্ট নিয়ে তারা রৌপ্য পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী সাঁতারু বিষয়শ্রেণী:মার্কিন সমলয় সাঁতারু বিষয়শ্রেণী:মার্কিন যুক্তরাষ্ট্রের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী মার্কিন বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:সিডনির ক্রীড়াবিদ বিষয়শ্রেণী:২০২৩ প্যান আমেরিকান গেমসের সমলয় সাঁতারু বিষয়শ্রেণী:২০১৯ প্যান আমেরিকান গেমসের সমলয় সাঁতারু বিষয়শ্রেণী:২১শ শতাব্দীর মার্কিন নারী ক্রীড়াবিদ
thumb|275px| একটি টেলিগ্রাফের গ্রাহক-যন্ত্র, এবং নিচে ডানদিকের কোনায় একটি প্রেরক-যন্ত্রের চাবি (key) দেখা যাচ্ছে  টেলিগ্রাফ শব্দটি দিয়ে যে যন্ত্রকে বোঝানো হয় তা মূলতঃ বৈদ্যুতিক টেলিগ্রাফ। এই টেলিগ্রাফে বিদ্যুৎ বা তড়িৎ সংকেত ( electrical signal) ব্যবহার করে টেলিযোগাযোগ লাইন বা বেতার চ্যানেলের মাধ্যমে দূর দূরান্তে লিখিত বার্তা বা পত্র প্রেরণ করা হয়। তবে টেলিগ্রাফ দ্বারা শুধু বার্তা বা খবরটাই পাঠানো যায়, মূল লিখিত পত্রটিকে পাঠানো যায় না।  টেলিগ্রাফে বার্তাটিকে প্রথমে মোর্স কোডে রূপান্তরিত করে নেয়া হয় এবং তার পরে এই কোডটি টেলিগ্রাফের প্রেরক-যন্ত্রের সাহায্যে অন্যপ্রান্তে পাঠানো হয়। অন্যপ্রান্তেও একটি টেলিগ্রাফ থাকে যার গ্রাহক-যন্ত্রে কোড-বার্তাটিকে গ্রহণ করে আবার ভাষায় রূপান্তর করে গ্রাহকের কাছে পৌঁছে দেয়া হয়। বার্তা পাঠানোর এই পদ্ধতিকে বলে টেলিগ্রাফি, আর গ্রাহকের কাছে বার্তাটি যে রূপে পৌঁছে দেয়া হয় তাকে বলে টেলিগ্রাম।  thumb|center |বৈশ্বিক টেলিগ্রাফ ক্যাবল ১৯০১  টেলিগ্রাফ ছিল টেলিযোগাযোগ ব্যবস্থার প্রথম নিদর্শন যা মুহুর্তের মধ্যে দূর-দূরান্তের খবর এনে দিত মানুষের কাছে। এর সামাজিক এবং অর্থনৈতিক প্রভাব ছিল ব্যাপক। যার ফলে আবিস্কারের মাত্র কয়েক দশকের মধ্যেই দেশ থেকে দেশে এবং সাগরের এপার-ওপারে টেলিগ্রাফের লাইন ছড়িয়ে পড়ে।   আরও দেখুন   মেরুজ্যোতি  গুলিয়েলমো মার্কোনি   তথ্যসূত্র    বহিঃসংযোগ   Morse Telegraph Club, Inc. (The Morse Telegraph Club is an international non-profit organization dedicated to the perpetuation of the knowledge and traditions of telegraphy.)  https://web.archive.org/web/20050829153213/http://collections.ic.gc.ca/canso/index.htm  Shilling's telegraph- an exhibit of A.S. Popov Central Museum of Communications  History of electromagnetic telegraph  The first electric telegraphs  The Dawn of Telegraphy   Pavel Shilling and his telegraph- article in PCWeek, Russian edition.  Distant Writing - The History of the Telegraph Companies in Britain between 1838 and 1868  NASA - Carrington Super Flare  NASA 6 May 2008  How Cables Unite The World - a 1902 article about telegraph networks and technology from the magazine The World's Work  বিষয়শ্রেণী:টেলিযোগাযোগ বিষয়শ্রেণী:তড়িৎ প্রকৌশল বিষয়শ্রেণী:প্রকৌশল বিষয়শ্রেণী:প্রযুক্তি বিষয়শ্রেণী:১৯শ শতাব্দীর উদ্ভাবন বিষয়শ্রেণী:ব্রিটিশ উদ্ভাবন
thumb  স্যামুয়েল হুইটব্রেড (৩০ আগস্ট ১৭২০ - ১১ জুন ১৭৯৬) ছিলেন একজন ব্রিটিশ ব্রিউয়ার এবং রাজনীতিবিদ। ১৭৪২ সালে তিনি একটি ব্রিউয়ারি প্রতিষ্ঠা করেন যা ১৭৯৯ সালে হুইটব্রেড অ্যান্ড কোং লিমিটেড নামে পরিচিত হয়।   সংসদ সদস্য  থাম্ব|সাউথিল পার্ক, বেডফোর্ডশায়ার হুইটব্রেড ১৭৬৭-৬৮ সালের জন্য হার্টফোর্ডশায়ারের হাই শেরিফ নিযুক্ত হন এবং ১৭৬৮ সালে বেডফোর্ডের সংসদ সদস্য নির্বাচিত হন এবং ১৭৯০ সাল পর্যন্ত এই আসনে অধিষ্ঠিত ছিলেন। তারপর ১৭৯২ থেকে ১৭৯৬ সাল পর্যন্ত স্টেইনিংয়ের প্রতিনিধিত্ব করেন। তিনি দাসপ্রথা বিলোপের প্রাথমিক সমর্থক ছিলেন এবং ১৭৮৮ সালের হাউস অফ কমন্সে দাসপ্রথা বিরোধী কিছু বিতর্কে অংশ নিয়েছিলেন।   তথ্যসূত্র   বিষয়শ্রেণী:১৭৯৬-এ মৃত্যু বিষয়শ্রেণী:১৭২০-এ জন্ম বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:হুইগ (ব্রিটিশ রাজনৈতিক দল) এর সংসদ সদস্য
নারিকুরাভা হল ভারতের তামিলনাড়ু রাজ্যের একটি আদিবাসী গোষ্ঠী।  আদিবাসী উপজাতির মানুষদের প্রধান পেশা শিকার করা। কিন্তু আধুনিক আইন অনুযায়ী তাদের বনপ্রবেশ নিষিদ্ধ হওয়ায় তারা তাদের পশু শিকারের জীবিকার ত্যাগ করতে বাধ্য হয়েছেন ও বেঁচে থাকার জন্য পুঁতির গয়না বিক্রির মতো অন্যান্য বিকল্প পেশা গ্রহণ করতে বাধ্য হয়েছে। তাই তারা তাদের পুঁতির খরিদ্দার খুঁজতে এক জায়গা থেকে আরেক জায়গায় ঘুড়ে বেড়ান। শিশুরাও প্রাপ্তবয়স্কদের সাথে থাকে। তাই তারা স্কুলে যেতে পারে না ও প্রাথমিক শিক্ষা থেকে বঞ্চিত থাকে।  ভারতে ব্রিটিশ শাসনের সময় তাদের ফৌজদারি উপজাতি আইনের (১৮৭১ সালের) অধীনে রাখা হয়েছিল, এবং স্বাধীনতার পর্বরতীকালেও দীর্ঘ সময়ের জন্য এই জন সম্প্রদায় কলঙ্কিত ছিল। ১৯৫২ সালে তাদের বিমুক্ত জাতি হিসাবে স্বীকৃতি দেওয়া হয়েছিল কিন্তু তারপরেও তাদের জাতিগত কলঙ্ক অব্যাহত রয়েছে।   নারিকুরাভাদের আসল নাম ওয়াগ্রিভালা বা কুরুভিক্কারন বা নাক্কালে বা আক্কিবিক্কি। কিন্তু তামিলনাড়ুর মুখ্যমন্ত্রী এম জি রামচন্দ্রনের শাসনকালে ভুলভাবে তাদের নারিকুরাভা নামকরণ করা হয়েছিল। সঙ্গম সাহিত্যে উল্লিখিত আছে যে কুরিঞ্জি থিনাই পাহাড়ের কুরভারা তামিল জনজাতির অন্তর্গত। কিন্তু এই নারিক্কাররা ছিলেন মারাঠি। তারা বন্দুক দিয়ে শিকার করে কিন্তু মূল তামিল কুরভাদের পেশা বাঁশের ঝুড়ি তৈরি করে মধু সংগ্রহ করা এবং তীর-ধনুক দিয়ে শিকার করা। তামিল কুরভা এবং মারাঠি আক্কিবিক্কি সম্প্রদায়ের মধ্যে এটি উল্লেখনীয় পার্থক্য।   ভাষা  নারিকুরভারা সম্প্রদায়ের লোকেরা ভাগরী বুলি নামক অশ্রেণীবদ্ধ ইন্দো-আর্য ভাষায় কথা বলে।  , Pg 48 ডান|থাম্ব|250x250পিক্সেল|নারিকুরাভা রাস্তার ধারে পুঁতি বিক্রি করেছে   রীতিনীতি এবং অভ্যাস  প্রতিটি নারিকুরাভা গোষ্ঠীর কাছে একটি বস্ত্রের পুটলি  থাকে যার নাম সামি-মুতাই। সামি-মুতাই কথার অর্থ  ঈশ্বরের বান্ডিল।  প্রচলিত বিশ্বাস অনুসারে এই পুটলি নারিকুরাভাদের বলি দেওয়া পশুর রক্ত দ্বারা রঞ্জিত কাপড়ে পূর্ণ থাকে। নারিকুরাভাদের বিশিষ্ট পদাধিকারী ব্যাক্তি হল সামী-মুতাই। এক বংশের সামি-মুতাইকে অন্য বংশের সদস্যদের দ্বারা স্পর্শ করতে দেওয়া হয়না। পরিবারের প্রধানের মৃত্যুতে তার বড় ছেলে সামী-মুতাই পদবির উত্তরাধিকারী হয়।  একজন গোষ্ঠী-নেতার প্রতিপত্তি নির্ভর করে তার সামী-মুতাই -এর প্রাচীনত্বের উপর।   সামাজিক সমস্যা  নারীকুরাভাদের প্রধান সমস্যাগুলি হল দারিদ্র্য, অশিক্ষা, রোগ এবং বৈষম্য ।  প্রাচীনকাল থেকেই নারীকুরাভাদের সাথে বৈষম্য চলে আসছে। তারা হিন্দু সম্প্রদায় এবং অন্যান্য কিছু সম্প্রদায় দ্বারা নিষিদ্ধ ও অস্পৃশ্য বলে বিবেচিত হয়। উচ্চ বর্ণের অধ্যুষিত রাস্তায় তাদের হাটা নিষিদ্ধ। এতে তাদের সমাজের মধ্যে প্রতিবাদ ও ক্ষোভের সৃষ্টি হয়েছে।  যাইহোক, নারিকুরভারা এখনও তফসিলি উপজাতি হিসাবে স্বীকৃতি পায়নি।  উচ্চ অপরাধের হার এবং বেকারত্ব হল নারিকুরাভা সম্প্রদায়ের অন্যান্য সমস্যা। শেয়াল শিকারের নিষেধাজ্ঞার পাশাপাশি বিপন্ন প্রজাতির পাখি ও বন্যপ্রাণী হত্যার উপর নিষেধাজ্ঞা নারিকুরভাদের তাদের ঐতিহ্যবাহী জীবিকা পশু শিকার থেকে বঞ্চিত করে দিয়েছে। ফলে বেকার নারীকুরাভা যুবকরা অপরাধ ও অবৈধ কর্মকাণ্ডে জড়িয়ে পড়ছে। এমন ঘটনাও ঘটেছে যখন নারিকুরাভা ব্যাক্তিকে অনৈতিকভাবে আগ্নেয়াস্ত্র রাখার জন্য গ্রেপ্তার করা হয়েছে যা ভারতীয় আইন অনুসারে নিষিদ্ধ।    তথ্যসূত্র   বিষয়শ্রেণী:ভারতের বিমুক্ত জাতি বিষয়শ্রেণী:তামিলনাড়ুর সামাজিক গোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:তামিল সমাজ বিষয়শ্রেণী:ভারতীয় জাতি
ফারুক আহমেদ উল্লা খান (জন্ম: ১ ফেব্রুয়ারি ১৯৪৯) একজন বাংলাদেশী স্থপতি ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) স্থাপত্য বিভাগের অবসরপ্রাপ্ত অধ্যাপক এবং বেসরকারি ব্রাহ্মণবাড়িয়া বিশ্ববিদ্যালয়ের উপাচার্য।  জন্ম তিনি ১৯৪৯ সালের ১ ফেব্রুয়ারি জন্মগ্রহণ করেন।  শিক্ষাজীবন ফারুক বাংলাদেশ প্রকৌশল বিশ্ববিদ্যালয় থেকে স্থাপত্য বিভাগ থেকে স্নাতক ও স্নাতকোত্তর ডিগ্রি লাভ করেন। তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন ফারুক আহমেদ ১৯৭৩ সালে বুয়েটের স্থাপত্য বিভাগে প্রভাষক হিসেবে যোগ দেন এবং ১৯৯৫ সালে অধ্যাপক পদে উন্নীত হন। দীর্ঘ শিক্ষকতা জীবনে তিনি বুয়েটের সিন্ডিকেট সদস্য, প্রভোস্ট, ডিন ও বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। ২০১৫ সালে তিনি বুয়েট থেকে অবসর গ্রহণ করেন।  এছাড়া ঢাকা প্রকৌশল বিশ্ববিদ্যালয়, স্টেট ইউনিভার্সিটি, ফারইস্ট ইন্টারন্যাশনাল ইউনিভার্সিটি, শান্ত মারিয়ম ইউনিভার্সিটি অব ক্রিয়েটিভ টেকনোলোজি, ওয়ার্ল্ড ইউনিভার্সিটিতেও অধ্যাপনা করার অভিজ্ঞতা রয়েছে তার।  ফারুক আহমেদ উল্লা খান ২০২১ সালের ১ নভেম্বর পরবর্তী চার বছরের জন্য বেসরকারি ব্রাহ্মণবাড়িয়া বিশ্ববিদ্যালয়ের উপাচার্য হিসেবে যোগদান করেন।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষাবিদ বিষয়শ্রেণী:ব্রাহ্মণবাড়িয়া বিশ্ববিদ্যালয়ের উপাচার্য
নাগবোধি একজন ভারতীয় বৌদ্ধ তান্ত্রিক আচার্য ছিলেন।   পরিচয়  বৌদ্ধ তান্ত্রিক আচার্য নাগবোধির বাসস্থান ছিল বরেন্দ্রভূমির অন্তর্গত শিবসের গ্রামে। তিনি রসায়ানাচার্য নাগার্জুনের রসায়ন ও ধাতু গবেষণায় সহায়ক ছিলেন। তিনি যমারিসিদ্ধচক্রসাধন নামক গ্রন্থ রচনা করেছিলেন। ব্স্তান-'গ্যুর গ্রন্থসঙ্কলনে তার লেখা তেরোটি তান্ত্রিক গ্রন্থের উল্লেখ রয়েছে।বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ,    তথ্যসূত্র   বিষয়শ্রেণী:ভারতীয় বৌদ্ধ
হুব্বাল্লী বিমানবন্দর  ভারতের কর্ণাটক রাজ্যের যমজ শহর হুবলি এবং ধরওয়াদের উড়ান পরিষেবা প্রদান করে। এটি হুবলি শহর থেকে ৮ কিলোমিটার পশ্চিমে গোকুল সড়কে অবস্থিত এবং ধরওয়াদ শহর থেকে  দূরে আবস্থিত। বিমানবন্দর থেকে ডিসেম্বর ২০১৭ সালের হিসাবে অ্যালায়েন্স এয়ার এবং এয়ার ইন্ডিয়া বেঙ্গালুরু ও মুম্বাইের উড়ান চলাচল করছে। হুবলি বিমানবন্দরটি কর্ণাটকের তৃতীয় ব্যস্ত বিমানবন্দর এবং ভারতের ৪৫ তম ব্যস্ত বিমানবন্দর।   সম্প্রসারণ  কর্ণাটক সরকার ২০১৩ সালের জানুয়ারিতে একটি বিমানবন্দরের তৈরি জন্য ভারতীয় বিমানবন্দর কর্তৃপক্ষের (এআই) সাথে একটি সমঝোতা স্মারক স্বাক্ষর (এমওইউ) করে। সেই সেই অনুযায়ী,  ভূমি রাজ্য সরকার কর্তৃক অধিগ্রহণ করা হয় এবং এএআই-এর কাছে হস্তান্তর করা হয়।  বিমানবন্দর এলাকা বৃদ্ধি পেয়ে  হয় এবং রানওয়ে  প্রসারিত করা হয়। একটি নতুন ট্যাক্সিওয়ে, ছাদ, ফায়ার স্টেশন এবং একটি অন্তর্দেশীয় প্রান্তিক ভবনও উন্নয়ন প্রকল্পের অংশ ছিল যা বিমানবন্দরটিকে বৃহত্তর বোয়িং ৭৩৭ এবং এয়ারবাস এ৩২০ বিমানের পরিচালনায় সক্ষম করবে। এএআই ২০১৬ সালে একটি নতুন ডিওওর ভবন এবং এনডিবি ভবন নির্মাণ করে এবং রানওয়ে, ট্যাক্সি এবং বিচ্ছিন্নতা খাতের (আইসোলেশন বে) বর্ধিতকরণ, শক্তিশালীকরণ এবং সম্প্রসারণের কাজটি শুরু করে। একটি নতুন টার্মিনাল ভবন, এটিসি ভবন, দমকল কেন্দ্র এবং অন্যান্য সহায়ক ভবন এবং পরিসীমা রাস্তা নির্মাণ করা হয়।  ১২ ডিসেম্বর ২০১৭ সালে কেন্দ্রীয় বেসামরিক বিমান পরিবহন মন্ত্রী পি অশোক গজপতি রাজু বিমানবন্দর টার্মিনাল এবং অন্যান্য সহায়ক সুবিধা উদ্বোধন করেন। অনুষ্ঠানে বেসামরিক বিমান  প্রতিমন্ত্রী জয়ন্ত সিনহা ও ভারতীয় বিমানবন্দর কর্তৃপক্ষের উচ্চপদস্ত কর্মকর্তারা উপস্থিত ছিলেন।  টার্মিনাল নতুন টার্মিনাল নতুন টার্মিনালটি ৩,৬০০ বর্গ মিটার এলাকা জুড়ে নির্মিত হয় এবং বর্তমানে এই টার্মিনাল থেকে বিমানবন্দরের সমস্ত উড়ান পরিচালিত হয়। এটি ব্যস্ত সময়ে এক সঙ্গে ৩০০ জন যাত্রীকে পরিচালনা করতে পারে, যার মধ্যে ১৫০ জন  আগমনকারী এবং ১৫০ জন প্রস্থানকারী যাত্রী অন্তর্ভুক্ত।  পুরাতন টার্মিনাল হুব্বল্লী বিমানবন্দর সম্প্রসারণের আগে পুরাতন টার্মিনাল থেকে উড়ান পরিচালিত হত। পুরাতন টার্মিনালের অ্যাপ্রনে একটি এটিআর ৭২ বিমান রাখার ব্যবস্থা ছিল। নতুন টার্মিনাল চালু হওয়ার পর বিমানবন্দরের পুরাতন টার্মিনাল থেকে উড়ান পরিচালনা বন্ধ করা হয়েছে।   বিমান সংস্থা এবং গন্তব্যস্থল    দুর্ঘটনা এবং ঘটনা   ৯ মার্চ ২০১৫ সালে, একটি স্পাইসজেট বম্বার্ডিয়ার ড্যাশ-৮, ব্যাঙ্গালোর থেকে ৭৪ যাত্রী ও ৪ ক্রু সহ পরিচালিত এসজি-১০৮৫ উড়ান, ভারী বর্ষণে হুব্বল্লী বিমানবন্দরের রানওয়েতে অবতরণ করে ও রানওয়েতে থেকে ছিটকে নরম মাটিয়ে যেয়ে থামে এবং এতে বামের প্রধান গিয়ার ধসে যায়। বিমানে কোন যাত্রী আঘাত পায়নি কিন্তু বামদিকের প্রধান ল্যান্ডিং গিয়ার, প্রপেলার এবং ইঞ্জিনে যথেষ্ট ক্ষতি হয়।   আরও দেখুন       কর্ণাটকের বিমানবন্দরগুলির তালিকা   তথ্যসূত্র    বহিঃসংযোগ   হুব্বাল্লী বিমানবন্দরের জন্য ভারতীয় বিমানবন্দর কর্তৃপক্ষের ওয়েবসাইট।  বিষয়শ্রেণী:কর্ণাটকের বিমানবন্দর বিষয়শ্রেণী:ভারতের বিমানবন্দর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৫৪-এ প্রতিষ্ঠিত বিমানবন্দর
থাম্ব| ওলামা শব্দটি "আলিম" (জ্ঞানী) শব্দের বহুবচন, যা ইসলামী শিক্ষায় বিশেষজ্ঞ ব্যক্তিদের বোঝায়। তারা ধর্মীয় জ্ঞান ও শিক্ষার সংরক্ষণ, ব্যাখ্যা এবং প্রচারে গুরুত্বপূর্ণ ভূমিকা পালন করেন। বর্তমানে ইসলামিক বিশেষজ্ঞদের বোঝাতে মুফতী শব্দটি ব্যবহার হয়ে থাকে  এরা শরিয়াহ আইনের নিয়ন্ত্রক হিসেবেই বেশি পরিচিত।   ভূমিকা  ওলামা প্রধানত ইসলামি শিক্ষার বিভিন্ন ক্ষেত্রে কাজ করে থাকেন। তারা ইসলামী আইন (শরীয়াহ) সম্পর্কিত ব্যাখ্যা প্রদান করেন এবং মুসলিম সমাজের জন্য সঠিক পথনির্দেশনা প্রদান করেন।   অন্যান্য কাজ  ওলামা মাদ্রাসা ও ইসলামিক শিক্ষার প্রতিষ্ঠানগুলোতে শিক্ষকতা, গবেষণা এবং ধর্মীয় দায়িত্ব পালন করেন। এছাড়া, তারা সমাজে নৈতিক ও সামাজিক দিকনির্দেশক হিসেবে কাজ করেন।   উল্লেখযোগ্য কাজ  ওলামাদের কাজের মধ্যে শরীয়াহ আইন, ইসলামী নীতি এবং ধর্মীয় ফতোয়া প্রদান উল্লেখযোগ্য। তাদের কাজ মুসলিম সমাজের জন্য অত্যন্ত গুরুত্বপূর্ণ। নবীজি সাল্লাল্লাহু আলাইহি ওয়াসাল্লাম আলেম-ওলামাদের সম্পর্কে বলেছেন    দ্রষ্টব্য   ইসলামী শিক্ষা  শরীয়াহ আইন  ফতোয়া   বহিঃসংযোগ   বাংলা উইকিপিডিয়া নিবন্ধন (একটি ওয়েবসাইট)  তথ্যসূত্র   বিষয়শ্রেণী:ইসলামি সম্মানসূচক উপাধি বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:ইসলামি চিন্তাবিদ
থাম্ব| বেমিস ম্যানুফ্যাকচারিং কোম্পানির আসন ও ফ্লাশ টয়লেটের ঢাকনা শৌচাগার আসন বা পায়খানার আসন হল একটি কব্জাযুক্ত ইউনিট যা একটি গোলাকার বা ডিম্বাকৃতির খোলা আসন নিয়ে গঠিত এবং সাধারণত একটি ঢাকনা থাকে, যা বসার অবস্থানে ব্যবহৃত শৌটাগারের বাটিতে বোল্ট দিয়ে আটকানো থাকে। আসনটি ফ্লাশ টয়লেট বা শুকনো টয়লেটেও থাকতে পারে। একটি শৌচাগার আসন নিজেই আসন নিয়ে গঠিত, যা ব্যবহারকারীর বসার জন্য রেখাযুক্ত হতে পারে। ঢাকনাটি টয়লেটকে ঢেকে রাখে যখন এটি ব্যবহার করা হয় না – ঢাকনাটি কিছু ক্ষেত্রে অনুপস্থিত থাকতে পারে, বিশেষ করে গণ  শৌচাগারে।   তথ্যসূত্র    বহিঃসংযোগ    হাম্মাদ সিদ্দিকীর টয়লেট সিটের উপরে বনাম নিচের দৃশ্যের একটি পরীক্ষা  সান ফ্রান্সিসকোতে আইসোটোপ কমিকস  - কমিক্স রকস্টার টয়লেট সিট মিউজিয়ামের বাড়ি  সমস্যাযুক্ত টয়লেট সিট: উপরে বা নিচে? তিনটি স্কিম  বিষয়শ্রেণী:স্নানকক্ষ বিষয়শ্রেণী:শৌচাগার বিষয়শ্রেণী:আসন (আসবাব)
মুক্তাগাছা থানা বাংলাদেশের ময়মনসিংহ জেলার অন্তর্গত মুক্তাগাছা উপজেলার একটি থানা।   প্রতিষ্ঠাকাল  ১৯৬১ সালে মুক্তাগাছা থানা প্রতিষ্ঠিত হয়।   প্রশাসনিক এলাকাসমূহ  মুক্তাগাছা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম মুক্তাগাছা থানার আওতাধীন।  পৌরসভা  মুক্তাগাছা  ইউনিয়নসমূহ:  ১নং দুল্লা  ২নং বড়গ্রাম  ৩নং তারাটি  ৪নং কুমারগাতা  ৫নং বাঁশাটি  ৬নং মানকোন  ৭নং ঘোগা  ৮নং দাওগাঁও  ৯নং কাশিমপুর  ১০নং খেরুয়াজানী   আরও দেখুন   মুক্তাগাছা উপজেলা  ময়মনসিংহ জেলা   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার থানা বিষয়শ্রেণী:মুক্তাগাছা উপজেলা
নন্দলাল মীনা একজন বিধায়ক  এবং ভারতীয় জনতা পার্টির বসুন্ধরা রাজের নেতৃত্বাধীন রাজস্থান সরকারের রাজ্য মন্ত্রী। তিনি উপজাতি অঞ্চল উন্নয়ন মন্ত্রী ছিলেন। তিনি রাজস্থানের প্রতাপগড় জেলা থেকে রাজস্থান বিধানসভায় নির্বাচিত হয়েছিলেন। তিনি লোকসভার প্রাক্তন সদস্য এবং সালুম্বারের প্রতিনিধিত্ব করেছিলেন। তিনি ১৯৪৬ সালে জন্মগ্রহণ করেছিলেন এবং বিএ পাশ করে এলএলবি পড়েছিলেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজস্থান বিধানসভার সদস্য বিষয়শ্রেণী:রাজস্থানের লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:রাজস্থানের রাজ্য মন্ত্রিপরিষদের মন্ত্রী বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:উদয়পুর জেলা, রাজস্থানের ব্যক্তি বিষয়শ্রেণী:রাজস্থান বিধানসভার সদস্য ২০১৩-২০১৮
thumb|জোহানেস কেপলারের ১৬১৭-১৬২১ সালের অ্যাস্ট্রোনমিয়া কোপারনিকানা থেকে 'এম' (লাতিন মুন্দুস) চিহ্ন, যা পৃথিবীকে অনুরূপ নক্ষত্রের যে কোনও একটির সাথে সম্পর্কিত বলে দেখায়। কোপারনিকান মূলনীতি হচ্ছে এই : "আমাদের পৃথিবী কোন কেন্দ্রীয় বা বিশেষভাবে সুদর্শন ও অনুগ্রহ প্রাপ্ত অবস্থানে নেই"(হেরমান বন্ডি) বর্তমানে এই নীতির আরও সাধারণ একটি রুপ দেয়া হয়েছে:   আরও দেখুন   মানবীয় তত্ত্ব  মহাজাগতিক মূলনীতি   তথ্যসূত্র   বিষয়শ্রেণী:বিশ্বতত্ত্ব বিষয়শ্রেণী:ভৌত বিশ্বতত্ত্ব বিষয়শ্রেণী:মূলনীতি বিষয়শ্রেণী:ক্ষুর (দর্শন)
এম-৮৭ যুক্তরাষ্ট্রের মিশিগান রাজ্যে অবস্থিত একটি রাজ্য মহাসড়ক। এটি একটি ট্রাঙ্কলাইন সড়ক যেটি মিশিগানের লোয়ার পেনিনসুলাতে অবস্থিত। রাস্তাটি ইউএস-২৩ এবং ইউএস-১০ (বর্তমানে এটি একটি সাবেক সড়ক) এর সংযোগ-সড়ক হিসেবে ব্যবহৃত হতো। এম-৮৭ সড়কটি জেনেসি এবং ওকল্যান্ড কাউন্টিতে অবস্থিত। রাস্তাটি ১৯১৯ সালের ১ জুলাই কমিশন করা হলেও ১৯৬০ সালে এটিকে ট্রাঙ্কলাইন মহাসড়ক থেকে ডিকমিশন করা হয়।   রাস্তার বিবরণ  ডিকমিশন করার পূর্বে এম-৮৭ একটি জংশন হিসেবে ব্যবহৃত হতো, কেন্টন শহরের পূর্বদিকে সিওয়াসি নদীর পাড়ে বিজনেস ইউএস-২৩ এর জন্য। এরপর রাস্তাটি মুল সড়ক ধরে চলে বর্তমান সিএসএক্স ট্রান্সপোর্টেশান এর রেলসড়ক অতিক্রম করে।  এরপর পূর্ব দিকের জেনেসি কাউন্টিতে প্রবেশের জন্য যাত্রা করে। প্রায় এক মাইল যাবার পর এম-৮৭ ওকল্যান্ড কাউন্টির সেভেন লেক স্টেট পার্ক অতিক্রম করে। তারপর সেগিওন স্ট্রিট ধরে হলি শহরে প্রবেশ করে। বেভিন লেকে রাস্তাটি পূর্বদিকে মোড় নেয়। রাস্তাটি সিমসন লেকের পাড় হয়ে ম্যাপল স্ট্রিট ধরে পূর্বদিকে হলি শহর অতিক্রম করে চলতে থাকে। স্প্রিং ফিল্ড টাউনশিপে রাস্তাটি বর্তমান কানাডিয়ান ন্যাশনাল রেলপথ অতিক্রম করে। এম-৮৭ পূর্ব এবং দক্ষিণ-পূর্ব দিকের কৃষিজমি পেরিয়ে চলতেই থাকে যতক্ষণ না পর্যন্ত এর শেষ বিন্দু ইউএস-১০ উপস্থিত হয়।   ইতিহাস  থাম্ব|বাম|এম-৮৭, ১৯৫৬ সালে ১৯১৯ সালের ১ জুলাই, রাস্তাটিকে ট্রাঙ্কলাইন মহাসড়ক হিসেবে গন্য করা হয়। সেই সময় রাস্তাটি ফেন্টন এবং হলি শহরের এম-১০ এর মধ্যে সংযোগ সড়ক হিসেবে ব্যবহৃত হতো। পরে যখন ১৯২৬ সালের ১১ নভেম্বর, ইউনাইটেড স্টেট নাম্বারড হাই্ওয়ে সিস্টেম চালু হলো তখন আগের রাস্তা দুটির নাম পরিবর্তন করে ইউএস-২৩ এবং ইউএস-১০ রাখা হলো। ১৯৩৭ সালে পুরো এম-৮৭ কে বাধিয়ে ফেলা হয়।  এদিকে ১৯৫৮ সালে ফেন্টন পর্যন্ত ফেন্টন পর্যন্ত ফেন্টন-ছিলো এক্সপ্রেসওয়ে নামে একটি বাইপাস সড়ক নির্মাণ করা হয়।{ পরে একে বিজনেস ইউএস-২৩ নামকরণ করা হয়। তবে ১৯৬০ সালের দিকে এম-৮৭ কে ট্রাঙ্কলাইন সিস্টেম থেকে বাদ দিয়ে স্থানীয় প্রশাসনের হাতে ছেড়ে দেওয়া হয়।   মূখ্য অংশবিশেষ    তথ্যসূত্র    বহিঃসংযোগ    Master List 1918–Present at Michigan Highways  M-87 at AARoads  বিষয়শ্রেণী:মার্কিন যুক্তরাষ্ট্রের সড়ক বিষয়শ্রেণী:যুক্তরাষ্ট্রের মহাসড়ক
আবদুল্লাহ নুর (১৯১০ - ৪ জানুয়ারী ১৯৯৭) বা আন্দাক দোলা  একজন ইন্দোনেশিয়ান উলামা, সৈনিক এবং রাজনীতিবিদ ছিলেন।   জীবনের প্রথমার্ধ  নূর ১৯১০ সালে ডাচ ইস্ট ইন্ডিজের বেঙ্গকালিসে হাজী মুহাম্মদ নূর এবং মারদিয়ার পুত্র হিসেবে জন্মগ্রহণ করেন। তিনি ইউরোপেশে লাগেরে বিদ্যালয়ে তার শিক্ষাজীবন শুরু করেন এবং মেদানের একটি বোর্ডিং বিদালয়ে কিয়াই হাজি শেখ মাকসুমের সাথে সাত বছর ধরে পড়াশোনা চালিয়ে যান। তিনি মেদান থেকে ফিরে আসার পর, নুর বেঙ্গকালিস, সেলাত পাঞ্জাং, সুংগাই পাকনিং এবং মেরবাউতে গ্রামে গ্রামে ধর্মীয় প্রচার শুরু করেন।   ব্যক্তিগত জীবন  নূর শ্রী বানুনের সাথে বিবাহিত ছিলেন এবং তার তিনটি সন্তান রয়েছে। পরে তিনি জুরিয়ার সাথে বিবাহ বন্ধনে আবদ্ধ হন এবং তার সাথে আরও আটটি সন্তান হয়।   মৃত্যু  ১৯৯৭ সালের ৪ জানুয়ারী নূর মারা যান এবং বেঙ্গকালিসের কেলাপাপতি লাউতে তাকে সমাহিত করা হয়।   কর্মজীবন    সৈনিক  ডাচ ইস্ট ইন্ডিজে জাপানি দখলের সময়, নূর তার প্রতিদিনের খাবার হিসেবে ধান খেতেন। তিনি জাকারিয়া বিন মুহাম্মদ আমিন এবং বেঙ্গকালিসের জাতীয়তাবাদীদের সাথে প্রতিরোধ আন্দোলনের নেতৃত্ব দেন।  ১৯৪৫ সালে, নূর একজন ইন্দোনেশিয়ান সৈনিক হয়েছিলেন যিনি বেঙ্গকালিসে নেদারল্যান্ডসের বিরুদ্ধে যুদ্ধ করেছিলেন। তার বড় মেয়ে জাউইয়ার মতে, সুঙ্গাই আলমে পালিয়ে যাওয়ার সময় নেদারল্যান্ডসের হয়ে কাজ করা আরেক ইন্দোনেশিয়ান সৈন্য তাকে ধরে ফেলে। তাকে ও তার সহকর্মীদের রিম্বা সেকাম্পুং-এ ডাচ সৈন্যদের সামনে নিয়ে যাওয়া হয় এবং তাঁর মৃতদেহের জন্য একটি গর্ত প্রস্তুত করা হয়। পরে তাকে নেদারল্যান্ডসের হয়ে কাজ করা আরেক ইন্দোনেশিয়ান সৈন্য উদ্ধার করে।   পণ্ডিত  ১৯৪৮ সালে, নূর বেঙ্গকালিস ধর্মীয় অফিসে হাজী জাকারিয়ার সহকারী হিসেবে কাজ করতেন। ১৯৫৯ সালে, তিনি সুরাবায়ায় বেঙ্গকালিস শরিয়া আদালতে একজন ধর্মীয় বিচারক হিসেবে নিযুক্ত হন এবং অবসর গ্রহণের আগ পর্যন্ত সেখানেই দায়িত্ব পালন করেন।   রাজনীতিবিদ  নূর মাস্যুমি পার্টির সদস্য ছিলেন এবং ১৯৫৯ সালে দক্ষিণ সুমাত্রার পালেমবাংয়ে মাস্যুমি কংগ্রেসে যোগ দিয়েছিলেন।  ১৯৬০ সালের ১৫ আগস্ট রাষ্ট্রপতি সুকর্ণো পিআরআরআই বিদ্রোহকে সমর্থন করার জন্য দলটিকে নিষিদ্ধ করলে নূর নাহদলাতুল উলামা দলে যোগ দেন।  নিউ অর্ডারে রাজনৈতিক দলের বিস্তারের সময়, নূর গোলকার রাজনৈতিক যোগ দেন। চার বছর ধরে রিয়াউয়ের বেঙ্গকালিসে গণপ্রতিনিধি পরিষদের সদস্য হিসেবে দায়িত্ব পালন করেন।    উদ্ধৃতি      তথ্যসূত্র   বিষয়শ্রেণী:১৯৯৭-এ মৃত্যু বিষয়শ্রেণী:১৯১০-এ জন্ম বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:ইন্দোনেশীয় মুসলিম